জেলা নির্বাচন কর্মকর্তা সাইফুল ইসলাম জানান, নির্বাচনে চেয়ারম্যান পদে ১নং শাহাগোলা ইউনিয়নে বিএনপি সমর্থিত মোয়াজ্জেম হোসেন , ২নং ভোঁপাড়া ইউনিয়নে বিএনপি সমর্থিত আব্দুল জলিল , ৩ নং আহসানগঞ্জ ইউনিয়নে বিএনপি সমর্থিত মঞ্জুরুল আলম, ৪নং পাঁচুপুর ইউনিয়নে বিএনপি সমর্থিত এমদাদুল হক, ৫ নং মুনিয়ারী ইউনিয়নে বিএনপি সমর্থিত জাহাঙ্গীর আলম , ৬ নং বিশিয়া ইউনিয়নে আওয়ামীলীগ সমর্থিত আব্দুল  মান্নান , ৭ কালিকাপুর ইউনিয়নে আওয়ামীলীগ সমর্থিত আলাউদ্দিন এবং ৮ নং হাটকালুপাড়া ইউনিয়নে আওয়ামীলীগ সমর্থিত মাহমুদুল হাসান নির্বাচিত হয়েছেন।  আত্রাই উপজেলার ৮ টি ইউনিয়নে ৭২ টি কেন্দ্রে শান্তিপূর্ণ ভাবে ভোট গ্রহণ সম্পন্ন হয়। উপজেলার মোট ভোটার ১লাখ ২৭ হাজার ২১২ জন। এর মধ্যে পুরুষ ৬২ হাজার ১৮৭ জন এবং মহিলা ৬৫ হাজার ২৫ জন। নির্বাচনে ৮ ইউনিয়নে চেয়ারম্যান পদে ৪৫ জন, সংরক্ষিত মহিলা সদস্য পদে ১১১ জন এবং সাধারণ সদস্য পদে ৩৭৬ জন প্রতিদ্বন্দ্বিতা করেন। নির্বাচনে আইনশৃঙ্খলা বজায় রাখতে রu200c্যাবের টহলসহ প্রতিটি কেন্দ্রে  আনসার ভিডিপি ও পুলিশ মোতায়েন রাখা হয়।